Aquamarin (Szapka)

Aquamarin egy ékkő, akit az Otthonon buborék-őrzésre gyártottak. Kék Gyémánt udvarában dolgozott a szökéséig, ami után a Föld felszínén élte az életét. Találkozott a Kristály ékkövekkel, akikkel összebarátkozott, így mondhatjuk, hogy csatlakozott a lázadó csapathoz.

Személyiség
Aquamarin eredetileg csendes, és alázatos ékkő volt. Mindig teljesítette a parancsokat, amit Kék Gyémánt, vagy egy nála előkelőbb ékkő adott neki. Azonban a bebuborékolása óta nem tűri el, ha valaki mást bánt, és akár elveszi fizikai megjelenését. Azt végképp utálja, ha bebuborékoznak valakit. E jellemzői miatt alapjából véve humortalan, de, ha úgy adódik, nagyon könnyen ki lehet hozni belőle a vidám részét. Ilyen időkben szeret részt venni a mókázásokban, játszani, és a parton ugrándozni. Mindez könnyen elfelejtődik, ha valaki felhozza a múltját, mert ilyenkor egyszerre játszódik le a fejében minden, ami vele történt, és barátjával, akit nagyon hamar elveszített. Ezeken túl nagyon érzékeny és könnyen változik hangulata. Aquamarin Gyöngyhöz hasonlóan szeret bizonyítani, és a számára teljesíthető kihívásokat szívesen fogadja. Mivel Gyöngy is szereti megmutatni, mit tud, ezért ők ketten remekül tudnak edzeni a harcban, amit gyakran is tettek, míg Aquamarin velük volt.

Háttértörténet
Aqumarine eredetileg egy otthoni ékkő volt, azzal a céllal készítve, hogy védelmezze a bebuborékolt ékköveket. Háttértörténete egyelőre homályos, de lehet tudni, hogy volt egy másik Aquamarin, akire barátjaként tekintett. Ez az aquamarin segített neki megmenekülni a Felhő Arénából, de ahhoz fel kellett magát áldoznia. Aquamarin végül megmenekült, és el kezdett zuhanni az égben a föld felé.

Képességek
Mivel az Aquamarinok csak a buborékokat őrizték, - hogy a betolakodókkal nem ők bántak el - Aquamarin nem képes fegyvert idézni, alap ékkő képességek közül csak a bebuborékolást birtokolja. Gyöngytől megtanult kardozni nagyon ügyesen, ezért harcban ki tudja venni a részét.
 * Hajpajzs: Aquamarin képes megkeményíteni a haját, ezáltal egy páncélként használni. A haját megnövesztve több testrészén létrehozhat páncélt, de ez számára megerőltető.

Epizód megjelenések

 * "Üdvözöllek a Földön" (debütálás)
 * "Belső Ékkő"
 * "Aqua vizsgája"
 * "Ide-oda|"
 * "Szélvihar"

Trivia

 * Aqumarin két változtatáson is átesett, mire létrejött a végleges verziója.
 * A leges-legelső kinézetében nem voltak rajta hatszögek láthatóak, szoknyája egy rétegből állt, és világos színű volt, illetve hajából kilógtak tincsek. Második verziójában már voltak hatszög formák. Amiben a mostanitól különbözik, az az, hogy a 2. kinézetén a mellkasa is hatszög alakú volt, és álla hegyesebb volt.
 * Habár Aquamarin már nem az Otthoni ékkövek tagja, övén megtalálható 2 kis gyémánt. Ez az eset hasonlít Gyöngy űrruhájához és Szardonix cipőjéhez.